Hvordan skifter man pære indbygningsspot?
Er pæren død i din indbygningsspot, kan det godt drille, når en ny skal sættes i. Start med at fjerne beskyttelsesglasset – er glasset svært at vippe ud, kan du med fordel anvende en kniv. OBS: vikkel tape omkring kniven for at undgå at lave mærker og at skære dig. Når glasset er af, kan du fjerne den gamle pære – pas på, den kan være varm! Nu monterer du den nye pære, som du bør holde om med en serviet eller lignende, så du ikke efterlader fedtmærker, der kan brænde sig fast. Montér beskyttelsesglasset igen.